முக்கியமந்திரி சந்துரு

ஹொன்னசந்திரா நரசிம்மய்யா சந்திரசேகர் (Honnasandra Narasimhaiah Chandrashekar, பிறப்பு: 28 ஆகத்து 1953), முக்கியமந்திரி சந்துரு என்றும் பிரபலமாக அறியப்படும்  இவரோர் இந்திய நடிகரும் மற்றும் அரசியல்வாதியுமாவார். ஒரு நடிகராக, இவர் கன்னட நாடகம் மற்றும் திரைப்படங்களில் பணியாற்றியதற்காக அறியப்பட்டவர். முக்யமந்திரி (முதலமைச்சர்) என்ற நாடகத்தில் நடித்தபோது இவருக்கு இந்த செல்லப்பெயர் இவரது பெயருடன் ஒட்டிக்கொண்டது. நாடகம் பரவலாக பிரபலமடைந்தது. சந்துரு தனது தொழில் வாழ்க்கை முழுவதும் பெரும்பாலும் நகைச்சுவை , எதிர்மறை மற்றும் குணச்சித்திர பாத்திரங்களைச் சித்தரித்துள்ளார். மேலும் 1983 இல் அறிமுகமானதிலிருந்து 500க்கும் மேற்பட்ட படங்களில் நடித்துள்ளார் 

சந்துரு 1985இல் ஜனதா கட்சியில் சேர்ந்து, அந்த ஆண்டு நடைபெற்ற சட்டப்பேரவைத் தேர்தலில் கௌரிபிடானூர் தொகுதியில் வெற்றி பெற்றார். பின்னர் பாரதிய ஜனதா கட்சிக்கு மாறிய இவர் 1998 மற்றும் 2004 ஆம் ஆண்டுகளில் அதே சட்டமன்றத் தொகுதியில் உறுப்பினரானார். இவர் 2013 வரை கன்னட மேம்பாட்டு ஆணையத்தின் தலைவராகப் பணியாற்றினார். பின்னர் கட்சியை விட்டு வெளியேறி 2014 இல் இந்திய தேசிய காங்கிரசில் சேர்ந்தார். எட்டு ஆண்டுகளுக்குப் பிறகு, தற்போது இவர் ஆம் ஆத்மி கட்சியில் சேர்ந்தார்.

 மேற்கோள்கள் 

 வெளி இணைப்புகள் 


 Mukhyamantri Chandru profile

பகுப்பு:வாழும் மக்கள்
பகுப்பு:1953 பிறப்புகள்
பகுப்பு:கன்னடத் திரைப்பட நடிகர்கள்
பகுப்பு:கருநாடகத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இந்திய நடிகர்-அரசியல்வாதிகள்
பகுப்பு:ஆம் ஆத்மி கட்சி அரசியல்வாதிகள்